ΕΦΗΜΕΡΙΣ ΤΗΣ ΚΥΒΕΡΝΗΣΕΙ)! 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

26 ΙΑΝΟΥΑΡΙΟΥ 1988 


ΤΕΥΧΟΣ ΔΕΥΤΕΡΟ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

(1) 

Έγκριση σύστασης του κοινωφελούς ιδρύματος με την επωνυμία 

«ΝΕΟΝ ΜΟΥΣΕΙΟΝ ΕΥΡΩΠΑΪΚΗΣ ΚΑΙ ΑΝΑΤΟΛΙΚΗΣ ΤΕ¬ 
ΧΝΗΣ 1984» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 95 και 98 του Α.Ν. 2039/1939, 

β) 101 του Εισαγωγικού Νόμου του Αστικού Κώδικα και 

γ) 108, 110 & 112 του Αστικού Κώδικα. 

2. Την 38628/17.1.1984 πράξη του Συμβολαιογράφου Αθήνας Ν. 
Τσέλιου, όπως τροποποιήθηκε με τις 38848/27.7.1984, 38941/ 
10.12.1984, 39052/7.3.1985 και 39084/7.5.1985 πράξεις του 
ίδιου συμβολαιογράφου, καθώς και την 3669/5.3.1985 πράξη του 
Γ ενικού προξενείου της Ελλάδας στη Γ ενεύη, με τις οποίες ο Ιωάννης 
Δημητρίου Πασσάς και η σύζυγός του Δέσποινα συνέστησαν κοινωφελές 
ίδρυμα με την επωνυμία «ΝΕΟΝ ΜΟΤΣΕΙΟΝ ΕΥΡΩΠΑΪΚΗΣ ΚΑΙ 
ΑΝΑΤΟΛΙΚΗΣ ΤΕΧΝΗΣ 1984» με έδρα την Αθήνα. 

3. Τη 17782/18.9.1987 πράξη του συμβολαιογράφου Αθήνας Γ. 
Πολύχρονη στην οποία περιέχεται δήλωση της δεύτερης από τους ιδρυ¬ 
τές Δέσποινας Πασσά ότι παρατείνεται η ισχύς της συστατικής πράξης 
μέχρι την ολοκλήρωση της διαδικασίας για τη σύσταση του ιδρύματος, 
και 

4. Την από 22.1.1985 γνωμοδότηση του Συμβουλίου Εθνικών 
Κληροδοτημάτων. Με πρόταση των Υπουργών Πολιτισμού και Οικονο¬ 
μικών, αποφασίζουμε: 

Άρθρο μόνο. 

1. Εγκρίνεται η σύσταση του κοινωφελούς ιδρύματος με την επωνυμία 
«ΝΕΟΝ ΜΟΤΣΕΙΟΝ ΕΥΡΩΠΑΪΚΗΣ ΚΑΙ ΑΝΑΤΟΛΙΚΗΣ ΤΕΧΝΗΣ 
1984», που έγινε από τον Ιωάννη Δημητρίου Πασσά και τη Δέσποινα 
σύζυγο Ιωάννη Πασσά με την πράξη αριθ. 38628/17.1.1984 του 
Συμβολαιογράφου Αθήνας Νικολάου Αθαν. Τσέλιου, όπως αυτή τροπο¬ 
ποιήθηκε με τις πράξεις 38848/27.7.1984, 38941/10,12.1984, 
39052/7.3.1985 και 39084/7.5.1985 του ίδιου συμβολαιογράφου, 
ως και την 3669/5.3.1985 του Γεν. Προξενείου της Ελλάδας στη Γε¬ 
νεύη. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Πολιτισμού και Οι¬ 
κονομικών και διέπεται από τις διατάξεις των συστατικών του πράξεων 
και του παρακάτω οργανισμού του. 

2. Κυρώνεται ο οργανισμός διοίκησης και διαχείρισης του ιδρύματος 
τούτου, που αποτελείται από δέκα (10) άρθρα και καταχωρίζεται παρα¬ 
κάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΝΕΟΝ ΜΟΤΣΕΙΟΝ ΕΥΡΩΠΑΪΚΗΣ ΚΑΙ ΑΝΑΤΟΛΙΚΗΣ ΤΕΧΝΗΣ 
1984». 

Άρθρο 1. 

Μορφή - Επωνυμία - Σφραγίδα 

1. Το κοινωφελές ίδρυμα με την επωνυμία «ΝΕΟΝ ΜΟΥΣΕΙΟΝ ΕΥ¬ 

ΡΩΠΑΪΚΗΣ ΚΑΙ ΑΝΑΤΟΛΙΚΗΣ ΤΕΧΝΗΣ 1984» που συστάθηκε 
από τον Ιωάννη Δημητρίου Πασσά και τη Δέσποινα σύζυγο Ιωάννη 
Πασσά με την πράξη αριθ. 38628/17.1.1984 του Συμβολαιογράφου 
Αθήνας Νικολάου Αθαν. Τσέλιου, όπως αυτή τροποποιήθηκε με τις 
πράξεις 38848/27.7.1984, 38941/10.12.1984, 

39052/7.3.1985 και 39084/7.5.1985 του ίδιου συμβολαιογράφου, 
ως και 3669/5.3.1985 του Γεν. Προξενείου της Ελλάδας στη Γενεύη, 
αποτελεί ιδιαίτερο νομικό πρόσωπο ιδιωτικού δικαίου και απολαμβάνει 
διοικητικής και οικονομικής αυτοτέλειας, κατά τις περί ιδρυμάτων δια¬ 
τάξεις του Αστικού Κώδικα. 

Τούτο διέπεται από τις διατάξεις των συστατικών του πράξεων, του 
παρόντα οργανισμού και της εγκριτικής πράξης της σύστασης αυτού. 

Για το ίδρυμα τούτο δεν έχουν εφαρμογή οι διατάξεις του Α.Ν. 
2039/1939 ή οποιουδήποτε άλλου νόμου, σχετικά με τη διοίκηση, τη 
διαχείριση και τον έλεγχο ή επένδυση των κεφαλαίων αυτού, με εξαί¬ 
ρεση τις διατάξεις δημόσιας τάξης. 

Επίσης δεν έχουν εφαρμογή στο ίδρυμα τούτο οι διατάξεις οποιωνδή- 
ποτε άλλων σχετικών νόμων που αφορούν άλλα ιδρύματα, μουσεία και 
λοιπά νομικά πρόσωπα. 

2. Το ίδρυμα υπάγεται στην εποπτεία και τον έλεγχο των Υπουργών 
Πολιτισμού και Οικονομικών, μόνο ως προς την εκπλήρωση του σκοπού 
του, την καλή λειτουργία του και την ύπαρξη και διατήρηση των καλλι¬ 
τεχνημάτων αυτού, χωρίς καμία ανάμειξη στη διαχειριστική και διοικη¬ 
τική λειτουργία τούτου. 

3. Η σφραγίδα του ιδρύματος είναι στρογγυλή και αναφέρει περιμε¬ 
τρικά την επωνυμία αυτού και στο κέντρο το έτος ίδρυσής του. 

Άρθρο 2. 

Σκοπός. 

Σκοπός του ιδρύματος είναι η δημιουργία και λειτουργία στην Αθήνα 
ιδιαίτερου και αυτοτελούς Μουσείου για την καλλιέργεια και ανάπτυξη 
του καλλιτεχνικού αισθητηρίου των Ελλήνων και των ιστορικών γνώ¬ 
σεων περί τέχνης. 

Άρθρο 3. 

Μέσα πραγματοποίησης του σκοπού. 

Η πραγματοποίηση των σκοπών του ιδρύματος θα εξυπηρετηθεί: 

1. Με την περιουσία του, που αφιέρωσαν σ’ αυτό οι ιδρυτές του και η 
οποία περιγράφεται αναλυτικά στη συστατική πράξη τούτου και αποτε- 
λείται από: 

α) Την πλήρη κυριότητα ενός οικοπέδου, συνολικής έκτασης 
1.269,70 τετραγωνικών μέτρων, που βρίσκεται στη θέση «Βουνό» ή 
«Φυλακαί Συγγρού» του Ταύρου Αττικής και στους δρόμους Μαρα¬ 
θώνα, Θεσσαλονίκης και Χρυσοστόμου Σμύρνης και 

β) Συλλογές αντικειμένων καλλιτεχνικής αξίας, δηλαδή πινάκων, 
ζωγραφικής, παλαιών και νεοτέρων ζωγράφων Ελλήνων και ξένων, 
γλυπτών, βάζων από προσελάνη, κομψοτεχνημάτων από ελεφαντοστό 
και πολύτιμες ή ημιπολύτιμες πέτρες, ως και συλλογής κοσμημάτων 
παλαιών και νέων, από πολύτιμες ή ημιπολύτιμες πέτρες και από μαρ¬ 
γαριτάρια και κοράλλια διαφόρων μεγεθών και όλων των χρωμάτων, 
ευρωπαϊκής, κινεζικής, ιαπωνικής και ινδικής τέχνης και πολύτιμων 
και ημιπολύτιμων πετρών (κατεργασμένων ή σε φυσική κατάσταση). 

2. Διάφορα αντικείμενα καλλιτεχνικής και αρχαιολογικής αξίας, τα 
οποία ήθελαν προσφέρει σ’ αυτό μεταγενέστερα οι ιδρυτές του. 

3. Από καλλιτεχνήματα, κάθε φύσης, που ταιριάζουν στην αποστολή 
του Μουσείου και τα οποία ήθελαν τυχόν προσφερθεί από τρίτους και γί¬ 
νουν αποδεκτά από το ίδρυμα. 

4. Από ανάλογο κτιριακό συγκρότημα για τη στέγαση, εγκατάσταση 
και λειτουργία του Μουσείου. 

Το κτιριακό τούτο συγκρότημα θα ανεγερθεί, κατά την απόλυτη 
κρίση των ιδρυτών, ως προς τη θέση, μορφή, έκταση, δαπάνη και τα 
τοιαύτα, σε ιδιόκτητο οικόπεδο αυτών ή κάποιου απ’ αυτούς ή του ιδρύ¬ 
ματος, οπωσδήποτε και από οποιονδήποτε περιέλθει σ’ αυτό, με δαπά¬ 
νες των ιδρυτών ή του ιδρύματος ή με κοινές δαπάνες. Το αφιερούμενο 
με τη συστατική πράξη στο ίδρυμα ακίνητο, μετά το θάνατο των ιδρυ¬ 
τών, θα είναι αναπαλλοτρίωτο. 

5. Από την υπάρχουσα και με βάση αυτή δημιουργία και συγκρότηση 
από τους ιδρυτές, .μεγαλύτερης ακόμη ειδικής βιβλιοθήκης, για μελέτη 
της ιστορίας της τέχνης, που έχει σχέση με τα συγκεντρούμενα στο Μου¬ 
σείο καλλιτεχνήματα. 

6. Από κληρονομιές και κληροδοσίες που καταλείπονται στο ίδρυμα, 
με όρο ή χωρίς όρο, ως και από κάθε φύσης δωρεές και παροχές, εφόσον 
αυτές γίνουν αποδεκτές από το ίδρυμα. 

Άρθρο 4. 

Διοίκηση. 

Εφόσον οι ιδρυτές βρίσκονται στη ζωή, οι δύο ή ο ένας απ’ αυτούς, η 
διοίκηση, εκπροσώπηση και διαχείριση γενικά του ιδρύματος, θα ασκεί¬ 
ται απ’ αυτούς ή αυτόν ελεύθερα, απεριόριστα και ανεξέλεγκτα και χω¬ 
ρίς κάποια δέσμευση τυπική η ουσιαστική, με εξαίρεση τις διατάξεις δη¬ 
μόσιας τάξης του Α.Ν. 2039/1939. Οι ιδρυτές αποφασίζουν για όλα 
τα ζητήματα, οποιασδήποτε φύσης, κατά την ελεύθερη κρίση τους. 

Οι ιδρυτές, για την καλύτερη διοίκηση του ιδρύματος, μπορούν να συ¬ 
γκροτούν ειδικές επιτροπές, οι οποίες θα έχουν καθαρά γνωμοδοτικό 
χαρακτήρα και θα βοηθούν τους ιδρυτές στο έργο τους, τόσο στο καθαρά 
διοικητικό, όσο και στο καλλιτεχνικό. 

Μετά το θάνατο των ιδρυτών, το ίδρυμα θα διοικείται από Διοικητική 
Επιτροπή, αποτελούμενη από πέντε μέλη, δηλαδή: α) έναν από τους 
Αντιπροέδρους του Αρείου Πάγου ή Αρεοπαγίτη, οριζόμενο από τον 
Πρόεδρο αυτού ως Πρόεδρο, β) έναν από τους Προέδρους Εφετών ή 
Εφέτη της Αθήνας, οριζόμενο από τον Προϊστάμενο αυτών Αρεοπαγίτη 
ή Πρόεδρο Εφετών, ως Αντιπρόεδρο, γ) έναν Αντιπρόεδρο του Ελεγκτι¬ 
κού Συνεδρίου, οριζόμενο από τον Πρόεδρο αυτού, δ) τον κάθε φορά Κα- 
θηγητή της Ιστορίας της Τέχνης στο Εθνικό Μετσόβιο Πολυτεχνείο ή 
τον οριζόμενο από αυτόν Υφηγητή της αυτής έδρας και ε) έναν από τους 
Υποδιοικητές της Τράπεζας της Ελλάδας, οριζόμενο από τον Διοικητή 
αυτής. 

Η θητεία των μελών της Διοικητικής Επιτροπής είναι πενταετής. Γε¬ 
νικός ισόβιος Γραμματέας του ιδρύματος ορίζεται από τη σύσταση του 
ιδρύματος η Αγγελική Γουβιανάκη, λόγω της γνώσης της σε όλα τα 
τασσόμενα καλλιτεχνικά αντικείμενα του ιδρύματος, αλλά και των γενι- 
κοτέρων γνώσεών της στα σχετικά προς τα αντικείμενα αυτά θέματα 
της τέχνης. 

Η Αγγελική Γουβιανάκη μετέχει στη Διοικητική Επιτροπή του ιδρύ¬ 
ματος με δικαίωμα ψήφου. Ειδικός γραμματέας για την τήρηση των 
πρακτικών της Επιτροπής, ορίζεται από την Επιτροπή, που καθορίζει 
και τα ειδικότερα καθήκοντα του, ένας από τους υπαλλήλους του ιδρύ¬ 
ματος, εφόσον δεν έχει διοριστεί από τους ιδρυτές. 

Η Γενική Γραμματέας ανήκει στο ισόβιο έμμισθο προσωπικό του 
ιδρύματος. Απόλυση της διοριζόμενης με τον παρόντα οργανισμό ισό¬ 
βιας Γενικής Γραμματέα Αγγελικής Γουβιανάκη από τη Διοίκηση του 
ιδρύματος απαγορεύεται, εκτός από την περίπτωση απιστίας αυτής 
προς το ίδρυμα, δικαστικά βεβαιούμενης. Στη Γενική Γραμματέα ανα- 
θέτεται η επιμέλεια και γενική εποπτεία της διαφύλαξης και συντήρησης 


των καλλιτεχνημάτων του Μουσείου και ο έλεγχος της ομαλής λειτουρ¬ 
γίας αυτού. 

Κατά .τη διάρκεια της θητείας των μελών της Διοικητικής Επιτρο¬ 
πής, τα για οποιοδήποτε λόγο αποποιηθέντα ή παραιτηθέντα μέλη αυ¬ 
τής, αντικαθίστανται για τον υπόλοιπο χρόνο από άλλα, του αυτού λει¬ 
τουργήματος. Το λειτούργημα των μελών της Διοικητικής Επιτροπής 
είναι τιμητικό. Οι ιδρυτές ή η Διοικητική Επιτροπή μπορούν να ορίζουν 
την καταβολή σ’ αυτά ανάλογου ποσού, για έξοδα παράστασης. 

Η Διοικητική Επιτροπή βρίσκεται σε απαρτία, εφόσον κατά τη συνε¬ 
δρίαση είναι παρόντα τρία τουλάχιστον μέλη αυτής. Οι αποφάσεις της 
λαμβάνονται κατά πλειοψηφία και σε ισοψηφία υπερισχύει η γνώμη 
προς την οποία συντάσσεται η ψήφος του Προέδρου. Στις συνεδριάσεις 
της Διοικητικής Επιτροπής, πρέπει να παρίσταται πάντοτε με ψήφο, η 
ισόβιος Γ ραμματέας του ιδρύματος Αγγελική Γ ουβιανάκη, η οποία και 
εισηγείται τα προίς συζήτηση θέματα, ως και κάθε άλλο θέμα που ενδια¬ 
φέρει το ίδρυμα. 

Περί των συνεδριάσεων της Διοικητικής Επιτροπής τηρούνται λεπτο¬ 
μερή πρακτικά, (!ιε φροντίδα του ή της Ειδικού Γραμματέα, υπογραφό- 
μενα από την Πρόεδρο και τα μέλη που παρέστησαν στη συνεδρίαση. 

Η Διοικητική Επιτροπή έχει τη γενική διοίκηση του ιδρύματος και τη 
διαχείριση της περιουσίας και των πόρων αυτού, αποφασίζοντας για 
κάθε θέμα που αφορά στην εκπλήρωση του σκοπού του, έστω και αν δεν 
αναφέρεται ειδικά στον παρόντα οργανισμό. 

■ Ειδικότερα, αποφασίζει για την έγερση και κατάργηση δίκης ή δικα¬ 
στικό συμβιβασμό, καταρτίζει τον προϋπολογισμό, απολογισμό και ισο¬ 
λογισμό -κάθε έτους, διορίζει και παύει το προσωπικό του ιδρύματος, 
εκτός αυτού που θα προσληφθεί από τους ιδρυτές ως μόνιμου και ισό¬ 
βιου και γενικά αποφασίζει για κάθε θέμα που αφορά το ίδρυμα. 

Σε περίπτωση που οποιοδήποτε πρόσωπο του υπαλληλικού ή υπηρε¬ 
τικού προσωπικρύ, που διορίστηκε από τους ιδρυτές, πλην της ισόβιας 
Γενικής Γραμματέα, γίνει ένοχο παράβασης καθήκοντος, λόγω απι¬ 
στίας ή υπεξαίρεσης, αποδειγμένης με αδιάσειστες και αναμφισβήτητες 
αποδείξεις, η Διοικητική Επιτροπή μπορεί να αποφασίζει και περί της 
τύχης του προσώπου τούτου. 

Η Διοικητική Επιτροπή συνεδριάζει με πρόσκληση του Προέδρου τα¬ 
κτικά μια φορά το δίμηνο και έκτακτα όταν ή αν κρίνει τούτο αναγκαίο ο 
Πρόεδρος ή το ζητήσουν δύο τουλάχιστον μέλη αυτής. 

Επίσης, η ΔιοικητικήΈπιτροπή αποφασίζει για κάθε θέμα που αφορά 
την ευρισκόμενη στο εξωτερικό περιουσία του ιδρύματος σε τίτλους (με¬ 
τοχές) ή μετρητά, η οποία πιθανόν να περιέλθει στο ίδρυμα μετά το θά¬ 
νατο των ιδρυτών. 

Ειδικότερα, σχετικά με την περιουσία των ιδρυτών στο εξωτερικό, 
εφόσον αυτή περιέλθει στο ίδρυμα, η Διοικητική Επιτροπή αποφασίζει 
για τη διατήρηση των μετοχών ή την πώληση τούτων και την αντικατά¬ 
στασή τους με (αγορά νέων, μεγαλύτερης οικονομικής ασφάλειας, ως 
και για την επένδυση των μετρητών σε τίτλους (μετοχές), έτσι ώστε η 
περιουσία του ιδρύματος να αποτελείται πάντοτε από τίτλους (μετοχές) 
σταθερής αξίας και αν είναι δυνατόν, μεγαλύτερης απόδοσης ή άλλους 
σταθερής αξίας (χρυσό, κοσμήματα, πολύτιμες πέτρες). 

Οι κατά οποιοδήποτε τρόπο αγοραζόμενοι τίτλοι πρέπει να είναι από 
τους εισηγμένους στο Χρηματιστήριο αξιών Ν. Υόρκης των Ηνωμένων 
Πολιτειών τη<ς | Αμερικής ή στο Χρηματιστήριο Αξιών του Τόκιο Ιαπω¬ 
νίας ή του Σίδνεϋ Αυστραλίας. 


Η απόφαση 


της Διοικητικής Επιτροπής για το θέμα τούτο, θα εκτε- 


λείται μετά από προηγούμενη και πλήρως αιτιολογημένη γνώμη του 
κάθε φορά Διοικητή μιας των Τραπεζών 80Γ.ΙΕΤΕ ϋΕ ΒΑΝ^ΙΙΕ 
5ϋΙ55Ε ή της ΝΑΤΙΟΝΑΕ ΟΙΤΥ ΒΑΝΚ, προτιμώμενου μεταξύ τού¬ 
των του Διοικητή της Τράπεζας, στην οποία θα βρίσκονται κατατεθει¬ 
μένα τα περισσότερα περιουσιακά στοιχεία. Οπωσδήποτε, η, σε τίτλους 
ή μετρητά ή ακίνητα ή εμπράγματα δικαιώματα σε ακίνητα ή απαιτή¬ 
σεις, περιουσία του ιδρύματος στο εξωτερικό, που αφιερώθηκε ή θα 
αφιερωθεί σ’ αυτό με αιτία θανάτου ή θα βρεθεί μετά το θάνατο των 
ιδρυτών, θα παραμείνει πάντοτε στο εξωτερικό, σε κατάθεση μιας από 
τις παραπάνω δύο Τράπεζες, μη εφαρμοζόμενων στην παρούσα περί¬ 
πτωση των διατάξεων του Α.Ν. 2039/1939 ή οποιουδήποτε άλλου νό¬ 
μου περί επένδυσης των κεφαλαίων του ιδρύματος. Για την ευρισκόμενη 
στην Ελλάδα περιουσία του ιδρύματος, εφαρμόζεται το άρθρον 1 του πα¬ 
ρόντος οργανισμού. 

Η Διοικητική Επιτροπή με απόφασή της, λαμβανόμενη με πλειοψη¬ 
φία των τριών πέμπτων (3/5) του όλου αριθμού των μελών αυτής, δι¬ 
καιούται κάθε φορά σε ορισμένή ή περισσότερες ενέργειες ειδικά κατονο¬ 
μαζόμενες στην απόφαση, να μεταβιβάζει μέρος της δικαιοδοσίας της σε 
ένα ή περισσότερα των μελών αυτής, ευθυνόμενη πάντως για τις πρά¬ 
ξεις τούτων. 

0 Πρόεδρος της Διοικητικής Επιτροπής καθορίζει τα θέματα της 
ημερήσιας διάταξης, προεδρεύει των συνεδριάσεων αυτής, εκπροσωπεί 
το ίδρυμα δικαστικά και εξώδικα σε όλες τις έννομες σχέσεις αυτού και 
ενώπιον οποιασδήποτε δικαστικής, διοικητικής ή άλλης Αρχής. Ο επι¬ 
βαλλόμενος στο ίδρυμα δικαστικός όρκος δίνεται από το οριζόμενο με 
απόφαση της Διοικητικής Επιτροπής πρόσωπο. Ο όρκος αυτός διατυ¬ 
πώνεται σε κάθε περίπτωση από τον τύπο «του πιστεύειν και μη γιγνώ- 
σκειν». 

Τον Πρόεδρο απόντα ή κωλυόμενον, αναπληρώνει ο Αντιπρόεδρος 
και σε περίπτωση κωλύματος ή απουσίας και των δύο, το εκλεγόμενο 
προς τούτο από τη Διοικητική Επιτροπή μέλος αυτής. 

Για τη βοήθεια της Διοικητικής Επιτροπής σε θέματα καλλιτεχνικής 
φύσης, που έχουν σχέση με την καλλιτεχνική αποστολή του ιδρύματος, 
όπως προκειμένου περί αγοράς ή αποδοχής δωρεάς καλλιτεχνημάτων 
και τα σχετικά μπορεί να συγκροτεί ειδική Επιτροπή από ειδικούς, η 
οποία θα έχει καθαρά γνωμοδοτική αρμοδιότητα, ενώ η αποφασιστική 
αρμοδιότητα θα ανήκει σ’ αυτήν, κατά την αναφερόμενη στο άρθρο δέκα 
(ίΟ) παράγραφος τρία (3) του παρόντος οργανισμού πλειοψηφία. Με¬ 
ταξύ των παραπάνω, θα προτιμούνται ειδικά ο Κωνσταντίνος Χαριτά- 
κης, έμπορος έργων τέχνης, και ο Δημήτριος Βουράκης, κοσμηματο¬ 
πώλης ή οποιοσδήποτε χαίρει ανάλογης φήμης. 

Άρθρο 5. 

Αντικατάσταση - Ανταλλαγή εκθεμάτων. 

Απαγορεύεται απόλυτα η απομάκρυνση των αντικειμένων από τις αί¬ 
θουσες του Μουσείου, για οποιοδήποτε λόγο ή αιτία, εκτός των περι¬ 
πτώσεων κατά τις οποίες λόγοι ασφάλειας επιβάλλουν τούτο. 

Σε περίπτωση κατά την οποία κριθεί ότι, κάποιο αντικείμενο από τα 
εκτεθειμένα στο Μουσείο πρέπει να αποσυρθεί, λόγω βλάβης ή κάποιας 
άλλης ουσιώδους αιτίας, τούτο μεταφέρεται στην ειδική αποθήκη του 
Μουσείου και γίνεται η ανάλογη μεταβολή στους σχετικούς καταλόγους 
του ιδρύματος. 

Απαγορεύεται επίσης η πώληση ή ανταλλαγή αντικειμένων τέχνης 
του Μουσείου και γενικά κάθε απαλλοτριωτική σύμβαση. 

Εξαιρούνται οι ανταλλαγές νομισμάτων ή γραμματοσήμων, ιδιοκτη¬ 
σίας του ιδρύματος, με άλλα όμοια, προς συμπλήρωση των σχετικών 
σειρών αυτών, αλλά κατόπιν απόφασης της Διοικητικής Επιτροπής και 
μετά από σύμφωνη γνώμη της ισόβιας Γραμματέα του ιδρύματος ή του 
κατάλληλου μελλοντικά αρμοδίου ειδικού προσώπου. 

Στους ιδρυτές, στους δύο ή και στον έναν απ’ αυτούς, επιτρέπεται 
όπως, εκτιμώντας ανάλογα μ^ τη φύση των εκθεμάτων, αποσύρουν και 
αντικαθιστούν με καλύτερα, κατά την απόλυτη κρίση τους, ορισμένα απ’ 
αυτά, μέχρι του ποσοστού δέκα πέντε εκατοστών (15%) των εκθεμά¬ 
των. 

Περί των μεταβολών τούτων, ενεργούνται οι απαραίτητες εγγραφές 
στους σχετικούς καταλόγους. 

Άρθρο 6. 

Εσωτερικός Κανονισμός. 

1. Με απόφαση των ιδρυτών ή, μετά το θάνατο τούτων, της Διοικητι¬ 
κής Επιτροπής, καθορίζονται, (με την επιφύλαξη της διάταξης του άρ¬ 
θρου τέσσερα (4) περί της Γ ενικής Γ ραμματέα, ως και του ισόβιου προ¬ 
σωπικού που θα προσληφθεί από τους ιδρυτές), τα περί της πρόσληψης, 
απόλυσης και συγκρότησης του προσωπικού γενικά, ως και τα περί της 
όλης λειτουργίας και των υπηρεσιών του ιδρύματος, στις οποίες ανήκει 
η φροντίδα της εκτέλεσης των αποφάσεων της Διοικητικής Επιτροπής, 
η διεξαγωγή της αλληλογραφίας, η τήρηση των απαιτούμενων διοικη¬ 
τικών και λογιστικών βιβλίων, του αρχείου του ιδρύματος και γενικά 
κάθε έργου προς πραγματοποίηση των σκοπών αυτού, με την εποπτεία 
και τη φροντίδα της ισόβιας Γενικής Γραμματέα, βοηθούμενης από τον 
ειδικό και καταρτισμένο υπάλληλο. 

Οι ιδρυτές δικαιούνται να προσλαμβάνουν το αναγκαίο προσωπικό 
για τη λειτουργία του ιδρύματος, καθορίζοντας συγχρόνως τις αρμοδιό¬ 
τητες και τη μισθοδοσία αυτού, τη διάρκεια της σχέσης εργασίας και γε¬ 
νικά κάθε σχετικό θέμα. 

Ο εσωτερικός κανονισμός της λειτουργίας των υπηρεσιών του ιδρύ¬ 
ματος, ως και οι' τυχόν τροποποιήσεις τούτου, δημοσιεύονται στην Εφη¬ 
μερίδα της Κυβέρνησης και με την επιφύλαξη της διάταξης του άρθρου 
109 παρ. 1 του Συντάγματος, μπορεί, για τον μετά τον θάνατο των 
ιδρυτών και μετέπειτα χρόνο, να τροποποιείται κατόπιν απόφασης της 
Διοικητικής Επιτροπής του ιδρύματος, λαμβανομένης με πλειοψηφία 


των τεσσάρων πέμπτων (4/5) του όλου αριθμού των μελών αυτής. 

Άρθρο 7. ,; 

Διαχείριση - Έλεγχος. 

1. Το λογιστικό έτος του ιδρύματος αρχίζει την πρώτη (1η) Ιανουά¬ 
ριου και λήγει την τριακοστή πρώτη (31η) Δεκεμβρίου κάθε έτους. 
Κατά τη λήξη κάθε έτους, συντάσσεται ο ετήσιος ισολογισμός και ο 
προϋπολογισμός του επόμενου έτους. 

2. Ο προϋπολογισμός του ιδρύματος υποβάλλεται για έγκριση στον 
Υπουργό των Οικονομικών, κατά νόμο, υποκείμενος στον έλεγχο της 
νομιμότητας αυτού. Επίσης, στον αυτό Υπουργό υποβάλλεται ο απολο¬ 
γισμός, ως και ο γενικός ισολογισμός της περιουσίας του ιδρύματος, 
κατά νόμο. 

Άρθρο 8. 

Καταγραφή - Φωτογράφιση συλλογών. 

Τα αντικείμενα των συλλογών θα καταγραφούν σε ειδικό λεπτομερή 
κατάλογο, κατά αύξοντα αριθμό, στον οποίο θα αναγράφεται το είδος 
και η περίληψη της μορφής, και, αν είναι δυνατόν, της ιστορίας του αντι¬ 
κειμένου. Οι κατάλογοι αυτοί πρέπει να συνταχθούν από τους ιδρυτές 
μέσα σε δύο χρόνια από τη δημοσίευση της εγκριτικής πράξης του ιδρύ¬ 
ματος ή σε περίπτωση παράλειψης τούτων, να καταρτισθούν από τη 
Διοικητική Επιτροπή. Οι κατάλογοι αυτοί θα φυλάσσονται από τη Γε¬ 
νική Γ ραμματέα στο Αρχείο του Μουσείου. Όμοιοι κατάλογοι θα παρα¬ 
δοθούν στους: α) Πρόεδρο της Διοικητικής Επιτροπής και β) Υπουργείο 
Οικονομικών (Διεύθυνση Εθνικών . Κληροδοτημάτων), από τους 
οποίους και θα φυλάσσονται. 

Επίσης, τα αντικείμενα των συλλογών, μπορούν να φωτογραφηθούν, 
κατά την κρίση των ιδρυτών ή της Διοικητικής Επιτροπής και οι φωτο¬ 
γραφίες αυτών θα καταχωρηθούν σε ειδικό βιβλίο κατά τη σειρά αρίθ¬ 
μησης τούτων στους παραπάνω καταλόγους. 

Αντίγραφα του βιβλίου αυτού, μαζί με τους αριθμημένους καταλό¬ 
γους που θα περιέχονται τα αντικείμενα του Μουσείου, όπως καθορίζε¬ 
ται παραπάνω, θα φυλάσσονται υποχρεωτικά σε χρηματοκιβώτια μέσα 
στο γραφείο του Προέδρου της Διοικητικής Επιτροπής, σε ειδική θυρίδα 
τού Θησαυροφυλακείου της Εθνικής Τράπεζας της Ελλάδας, τα κλειδιά 
της οποίας θα έχουν ο Πρόεδρος της Διοικητικής Επιτροπής του ιδρύ¬ 
ματος και η Τράπεζα, και σε παρόμοια επίσης θυρίδα της Τράπεζας του 
εξωτερικού, όπου θα είναι κατατεθειμένα χρεώγραφα ή άλλες αξίες της 
περιουσίας του ιδρύματος στο εξωτερικό. Κατά την κρίση των ιδρυτών, 
οι παραπάνω φωτογραφίες μπορούν να προσαρτώνται και στους ανω¬ 
τέρω αναφερόμενους στο παρόν άρθρο καταλόγους, οι οποίες θα είναι 
αμετάβλητες. 

Τα αντικείμενα που θα αποκτηθούν μεταγενέστερα από το Μουσείο, 
θα καταχωρηθούν σε ιδιαίτερες καταστάσεις και βιβλία που θα αποτε¬ 
λούν παράρτημα των αρχικών τοιούτων, αντίγραφα των οποίων επίσης 
θα παραδίδονται στους παραπάνω. 

Άρθρο 9. 

Έλεγχος διαχείρισης - Εξασφάλιση συλλογών. 

Με τον εσωτερικό κανονισμό μπορούν να ληφθούν παραπέρα μέτρα 
ελέγχου της διαχείρισης και εξασφάλισης της καλής λειτουργίας και του 
καθενός αντικειμένου, καλλιτεχνημάτων και συλλογών του ιδρύμα¬ 
τος. 

Άρθρο 10. 

Γ ενικές διατάξεις. 

1. Κάθε ακίνητο στην Ελλάδα, που θα αφιερωθεί ή θα καταλειφθεί ή 
θα περιέλθει γενικά στο ίδρυμα, με τον όρο του αναπαλλοτρίωτου, από 
τους ιδρυτές ή τρίτους, παραμένει αναπαλλοτρίωτο. 

2. Σε κάθε περιουσία, κινητή ή ακίνητη, που θα αφιερωθεί ή θα κατα- 
λειφθεί στο ίδρυμα από τους ιδρυτές του, ποσοστό μέχρι εβδομήντα εκα¬ 
τοστά (70%) από τα έσοδα αυτής, διαθέτονται, κατά επιθυμία των ιδρυ¬ 
τών, για τη συντήρηση του Μουσείου, αν υπάρχει ανάγκη προς τούτο. 
Το τυχόν άχρησιμοποίητο τμήμα των εσόδων που απομένει από το ανω¬ 
τέρω ποσοστό των εβδομήντα εκατοστών (70%), ως και το υπόλοιπο 
τριάντα εκατοστά (30%) των εσόδων, θα διαθέτονται για την αγορά 
αντικειμένων σπάνιας τέχνης, όπως, ζωγραφικών πινάκων, βάζων από 

1 πορσελάνη ή άλλη ύλη, πολύτιμες πέτρες κ.λπ, προς εμπλουτισμό του 
Μουσείου. Διάθεση των παραπάνω εσόδων για άλλο σκοπό απαγορεύε¬ 
ται. 

Επίσης, απαγορεύεται η διάθεση για άλλο σκοπό, οποιοσδήποτε πο¬ 
σού από το κεφάλαιο της περιουσίας αυτής, είτε πρόκειται για μετρητά 
είτε πρόκειται για τίτλους ή οποιεσδήποτε άλλες αξίες. Αυτά, ως και τα 
ακίνητα, παραμένουν αναπαλλοτρίωτα στο διηνεκές, με δυνατότητα 
αντικατάστασης με ομοειδή, κατά το άρθρο τέσσερα (4) του παρόντος 
οργανισμού. 

3. Οι κατά τ’ ανωτέρω αγορές καλλιτεχνημάτων και λοιπά, θα γίνο¬ 
νται κατόπιν απόφασης της Διοικητικής Επιτροπής του ιδρύματος, λαμ- 
βανομένης κατά πλειοψηφία των τριών πέμπτων (3/5) των μελών αυ¬ 
τής, μετά από γνώμη και σχετική έκθεση, ως προς τη χρηματική και 
την καλλιτεχνική αξία του προς αγορά αντικειμένου, δύο ειδικών εκτι¬ 
μητών, που θα προσλαμβάνονται από τη Διοικητική Επιτροπή για κάθε 
είδος από δύο διάφορους αναγνωρισμένους καλλιτεχνικούς οίκους (οί¬ 
κους εμπορίας ειδών τέχνης) και θα αμείβονται από το Μουσείο από τα 
έσοδά του γενικά, ή από τα έσοδα της ευρισκόμενης στο εξωτερικό πε¬ 
ριουσίας του, εφόσον η αγορά θα γίνεται στο εξωτερικό. 

4. Ειδικά, αν πρόκειται για πολύτιμες πέτρες και αντικείμενα ή κομ¬ 
ψοτεχνήματα από ημιπολύτιμες πέτρες ή από χρυσό ή άργυρο, των 
οποίων ή αξία θα είναι μεγαλύτερη των πέντε χιλιάδων (5.000) δολα¬ 


ρίων και πρόκειται να αγοραστούν στο εξωτερικό, οι ειδικοί εκτιμητές 
θα διορίζονται εκ των ειδικών, δύο από τους διεθνείς Ειδικούς Οίκους 
του τόπου της αγοράς, που έχουν την πιο μεγάλη προβολή. Η Γενική 
Γραμματέας υποχρεούται να εισάγει αμέσως στη Διοικητική Επιτροπή, 
κάθε προσφορά προς το ίδρυμα για αγορά κάποιου αντικειμένου, με τις 
παρατηρήσεις της γι’ αυτήν. 

5; Οι παραπάνω διατάξεις για αγορά καλλιτεχνημάτων δεν ισχύουν, 
εφόσον βρίσκονται στη ζωή οι ιδρυτές, οι οποίοι μπορούν ελεύθερα να 
εκλέγουν και να αγοράζουν αντικείμενα τέχνης ή άλλα καλλιτεχνήματα 
από τα διαθέσιμα χρήματα ή εισοδήματα του Μουσείου. 

Στους Υπουργούς Πολιτισμού και Οικονομικών αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 18 Ιανουάριου 1988 

